Добры дзень! Сёння на занятках нам неабходна сфарміраваць паняцце пра ўскладнены просты сказ, выпрацоўваць навыкі пастаноўкі знакаў прыпынку

**МАРШРУТНЫ ЛІСТ ЗАНЯТКАЎ**

Прадмет БЕЛАРУСКАЯ МОВА

Дата правядзення 21.12.2020

Час правядзення 14.30

**Ссылка на анлайн-заняткі**

**<https://meet.google.com/dpm-ajrv-wdr>**

ТЭМА ЗАНЯТКАЎ «**Ускладнены просты сказ»**

Да канца заняткАЎ ты будзеш:

Ведаць, у якіх выпадках адасабляюцца азначэнне і акалічнасці.

Умець заўважаць у сказах параўнальныя звароты і правільна іх выдзяляць ці аддзяляць; вызначаць, у якіх сказах азначэнні паясняюць асабовыя займеннікі.

Ты будзеш сёння паспяховым на заняткАХ, калі зможаш выканаць заданні па тэме ўрока.

**Тэма «Сказы з параўнальнымі зваротамі»**

|  |  |
| --- | --- |
| **Крок** | **Інструкцыя для вучняў** |
| **1.**  | **Вывучэнне тэарэтычных звестак**Літаратура:С.І.Цыбульская, І.У.Ялынцава. Даведнік па арфаграфіі і пунктуацыі беларускай мовы. Мінск 2008Беларуская мова. Падручнік для 11 класа. Мінск 2016 |
| **2.** | **Выкананне тэставага задання па тэме**1. Пад нагамі ў чыстай … як сляза … вадзе чародкамі хадзіла рыба.
2. Ночы ў той час лістапада былі … як сажа.
3. Па-над белым пухам вішняў … быццам сіні аганек … б’ецца, уецца шпаркі, лёгкі сінякрылы матылёк.
4. Мы добра ведалі Паўла Сцяпанавіча як нашага земляка.
 |
| **3.** | **Ход разважанняў пры выкананні тэставага задання**Заданне мае на мэце праверыць уменне вучняў заўважаць у сказах параўнальныя звароты і правільна іх выдзяляць ці аддзяляць. Параўнальныя звароты пачынаюцца злучнікамі *як, нібы, быццам, бы, як бы, што, чым*. Калі такія звароты маюць выразнае параўнальнае значэнне, як у першым і трэцім сказах, то выдзяляюцца коскамі. Коска не ставіцца перад названымі злучнікамі, калі такая канструкцыя ўваходзіць у склад выказніка, як у другім сказе, і тады, калі зварот са злучнікам *як* мае значэнне ‘у якасці’, што заўважаецца ў апошнім сказе. |
| **4** | Ты можаш пашырыць свае веды, калі звернешся на рэсурс:<https://ppt-online.org/501789>і папрацуеш з тэставымі заданнямі:<https://iotvetovik.com/belaruskaya-mova/question37336462> |

**Тэма «Адасобленныя азначэнні»**

|  |  |
| --- | --- |
| **Крок** | **Інструкцыя для вучняў** |
| **1.** | **Вывучэнне тэарэтычных звестак**Літаратура:С.І.Цыбульская, І.У.Ялынцава. Даведнік па арфаграфіі і пунктуацыі беларускай мовы. Мінск 2008Беларуская мова. Падручнік для 11 класа. Мінск 2016 |
| **2.** | **Выкананне тэставага задання па тэме**1. На зямлі шамацела *змеценае ў каляіны* апалае лісце.
2. Ён *наш край* прыгожы і непаўторны.
3. Малюнкі прыроды *створаныя Коласам* вельмі жывыя.
4. *Працавітая і ўвішная* яна паспявала ўсюды.
 |
| **3.** | **Ход разважанняў пры выкананні тэставага задання**Найперш варта вызначыць, у якіх сказах азначэнні паясняюць асабовыя займеннікі, бо ў гэтым выпадку яны заўсёды адасабляюцца. Такая сітуацыя заўважаецца ў другім і чацвёртым сказах. Бясспрэчна адасабляецца азначэнне і ў трэцім сказе, бо яно стаіць пасля паяснёнага ім назоуніка. Перад назоўнікам развітае азначэнне адасабляецца толькі тады, калі мае дадатковае акалічнаснае адценне – прычыны або ўступкі. Такіх умоў у прыведзеных сказах няма. |

**Тэма «Адасобленыя акалічнасці»**

|  |  |
| --- | --- |
| **Крок** | **Інструкцыя для вучняў** |
| **1.** | **Вывучэнне тэарэтычных звестак**Літаратура:С.І.Цыбульская, І.У.Ялынцава. Даведнік па арфаграфіі і пунктуацыі беларускай мовы. Мінск 2008Беларуская мова. Падручнік для 11 класа. Мінск 2016 |
| **2.** | **Выкананне тэставага задання па тэме**1. *Напісаўшы брату* яна супакоілася.
2. Міхась гаварыў *хвалюючыся*.
3. Раман зацята маўчаў *як вады ў рот набраўшы*.
4. Там *за лесам* ужо некалькі гадзін чулася кананада.
 |
| **3.** | **Ход разважанняў пры выкананні тэставага задання**Як вядома, акалічнасці, выражаныя дзеепрыслоўнымі зваротамі, адасабляюцца заўсёды. Такую акалічнасць заўважаем у першым сказе. У трэцім сказе ўжываецца не звычайны дзеепрыслоўны зварот, а ўстойлівы выраз (фразеалагізм), які ніколі не адасабляецца. Не адасабляюцца таксама адзіночныя дзеепрыслоўі, якія маюць значэнне акалічнасці спосабу дзеяння і звычайна стаяць пасля дзеяслова-выказніка ў канцы выказвання, што назіраем у другім сказе. Акалічнасці, выражаныя назоўнікамі з прыназоўніамі, адасабляюцца тады, калі ўдакладняюць папярэднюю акалічнасць месца або часу, як у апошнім сказе. |

**Дамашняе заданне:**

1. Адзначце сказы, у якіх на месцы пропуску (пропускаў) трэба паставіць коску (коскі):
2. “Прыліп \_\_ як смала”, - смяяўся дзед з беленькага шчаняці.
3. Некалі наш сад быў маленькі, а зараз ён вялікі \_\_ нібы гай.
4. Еўфрасіння Полацкая ўвайшла ў гісторыю літаратуры \_\_ як прапаведніца хрысціянскай маралі.
5. Любоў да роднай зямлі нараджаецца яшчэ ў дзяцінстве і паступова \_\_ нібыта першыя вясновыя парасткі \_\_ набірае сілу.
6. Гарманіст \_\_ быццам разумеў настрой маёй душы: мелодыя гучала ціхая, павольная.
7. Адзначце сказы, у якіх на месцы пропуску (пропускаў) трэба паставіць коску (коскі):
8. Застылі нерухома \_\_ хаваючы даўнія сакрэты \_\_ валуны.
9. Уважліва аглядаючы зямлю \_\_ і рассыпаючы над ёй цяпло, усё вышэй падымалася сонца.
10. Падарожнікі выйшлі на пагорак і ўбачылі \_\_ схаваную ў белых яблынях \_\_ вёску.
11. Шыпшына \_\_ або дзікая ружа \_\_ звычайна расце на высокіх мясцінах.
12. Іван, абвязаны вышываным ручніком, сядзеў за вясельным сталом \_\_ замест свата.

Выканаць тэставыя заданні А21, А22 са зборніка ЦТ 2020

Дзякуй за працу!

Настаўнік Краўчанка Л.І. (сярэдняя школа№14 г.Мазыра)